**REGLAMENTS**

**RĪGAS 69. PAMATSKOLA**

**SKOLAS PADOMES REGLAMENTS**

*Izdoti saskaņā ar Izglītības likuma 31. pantu un*

*Rīgas 69. pamatskolas nolikuma 45.8. un 50. punktu.*

1. **Vispārīgie noteikumi**
	1. Skolas padome ir Rīgas 69. pamatskolas (turpmāk – Skolas) koleģiāla institūcija ar padomdevēja tiesībām.
	2. Skolas padomi izveido un tā darbojas saskaņā ar Skolas nolikumu un šo reglamentu.
	3. Skolas padomes sēdes ir slēgtas, bet tajās var tikt uzaicinātas piedalīties trešās personas.

# Skolas padomes darbības mērķis

Kā koleģiālai padomdevēja institūcijai nodrošināt sadarbību starp sabiedrību, vecākiem, izglītojamajiem (turpmāk – skolēniem) un skolu. Veicināt izglītības vides pilnveidi, savas kompetences ietvaros piedalīties izglītības procesu organizēšanā un īstenošanā, kas nodrošina valsts pamatizglītības un valsts vispārējās vidējās izglītības standartos noteikto mērķu sasniegšanu.

### Skolas padomes uzdevumi

* 1. Sniegt priekšlikumus Skolas attīstībai.
	2. Izstrādāt priekšlikumus grozījumiem Skolas iekšējos normatīvajos aktos.
	3. Piedalīties izglītības procesa un tā rezultātu apspriešanā un sniegt priekšlikumus izglītības kvalitātes uzlabošanai Skolā.
	4. Sniegt priekšlikumus jautājumos par skolēnu un Skolas darbinieku tiesībām un pienākumiem.
	5. Sniegt Skolas direktoram priekšlikumus par Skolas darba organizāciju, izglītības programmu īstenošanu, par skolas budžeta līdzekļu un maksas pakalpojumu rezultātā iegūto līdzekļu izlietošanas prioritātēm.
	6. Savas kompetences ietvaros veicināt un atbalstīt 2021. gada 8. septembrī apstiprinātajā nolikumā Nr.115 “Rīgas 69. pamatskolas nolikums” 10. punktā minētos Skolas uzdevumus.
	7. Lemt par to, kādus Izglītības likuma [1. panta](http://likumi.lv/doc.php?id=50759#p1) 12.4 punkta "k" apakšpunktā minētos individuālos mācību piederumus nodrošina skolēnu vecāki (personas, kas realizē aizgādību).
	8. Lemt par mācību un audzināšanas procesā izmantojamo metožu un informācijas, tajā skaitā mācību līdzekļu un materiālu, atbilstību šā likuma mērķī ietvertajai izglītojamā tikumiskās attīstības nodrošināšanai, kā arī tikumiskās audzināšanas vadlīnijām.
	9. Risināt Skolas padomes kompetencē esošus organizatoriskos, tai skaitā ar Skolas rīkotajiem pasākumiem saistītus jautājumus.
	10. Veicināt Skolas sadarbību ar sabiedrību un skolēnu ģimenēm;
	11. Informēt par Skolas padomes darbību un pieņemtajiem lēmumiem Skolas administrāciju, pēc uzaicinājuma – skolas pedagoģisko padomi, vecākus;
	12. Veidot vecāku (personu, kas realizē aizgādību) un/ vai skolēnu interešu grupas un institūcijas, tajās iesaistot skolas skolēnus un viņu vecākus (personas, kas realizē aizgādību);
	13. Sekmēt finansiālo līdzekļu piesaistīšanu skolai, lemt par saņemto ziedojumu izlietošanu;
	14. Skolas padome ir tiesīga izveidot skolas atbalsta fondu un nodrošināt tā darbību.

## Skolas padomes sastāvs un ievēlēšanas kārtība

* 1. Skolas padomes sastāvā ir:
		1. trīs pedagogu pārstāvji (viens no tiem ir skolas direktors), kurus uz vienu gadu izvirza Skolas pedagoģiskā padome;
		2. astoņi vecāku pārstāvji, kurus uz vienu gadu izvirza Vecāku padome.
	2. trīs skolēnu pārstāvji, kurus uz vienu gadu izvirza skolēnu pašpārvalde, t.i. Rīgas 69. pamatskolas Skolēnu Padome.
	3. Skolas padomi vada priekšsēdētājs, kuram ir vietnieks; padomes priekšsēdētāju ievēlē no vecāku vidus, bet vietnieku – no pedagogu vidus balsojot. Pedagogs, kurš ir arī vecāks, nevar būt Skolas padomes priekšsēdētājs.
	4. Padomes priekšsēdētājs:
		1. organizē Skolas padomes darbu saskaņā ar Skolas padomes apstiprinātu darba plānu;
		2. vada Skolas padomes sēdes;
		3. izsaka priekšlikumus Skolas attīstības plānam;
		4. ir tiesīgs saņemt no direktora ar Skolas darbību saistītos dokumentus un informāciju, ievērojot Fizisko personu datu aizsardzības likumu;
		5. ir tiesīgs pieprasīt direktoram sniegt pārskatu vai informāciju par Skolas darbības jautājumiem.
	5. Skolas padomes priekšsēdētāja vietnieks aizstāj padomes priekšsēdētāju un pilda viņa pienākumus priekšsēdētāja prombūtnes laikā, kā arī veic citus priekšsēdētāja uzdevumus.
1. **Skolas padomes darba organizācija**
	1. Skolas padomes sēdes notiek ne retāk kā divas reizes mācību gadā.
	2. Skolas padome lēmumus pieņem balsojot, ar vienkāršu balsu vairākumu. Neizšķirta balsojuma gadījumā izšķirošā ir priekšsēdētāja balss. Balsošana var būt gan atklāta, gan aizklāta. Balsošanas veidu nosaka pēc vajadzības pirms katra balsojuma.
	3. Padomes lēmumi ir spēkā, ja tajā piedalās vismaz 9 (deviņi) no Skolas padomes locekļiem, kas pārstāv visas trīs puses – vecākus, pedagogus un skolēnus.
	4. Skolas padomes sēdes protokolē. Protokolista pienākumus veic pedagogu pārstāvis.
	5. Ja nepieciešams, Skolas padomes lēmumus izglītības iestādes direktors apstiprina ar rīkojumu, pamatojoties uz Skolas nolikuma 45. un 46. punktu.

#### Dokumentācija

* 1. Skolas padomes sanāksmes protokolē, fiksējot izskatāmos jautājumus, pieņemtos lēmumus un atbildīgos par to izpildi.
	2. Ar protokola saturu ir tiesīgs iepazīties jebkurš Skolas padomes loceklis, vecāks, skolas darbinieks un pilngadīgais skolēns.
	3. Skolas padomes sēžu protokolus paraksta Skolas padomes priekšsēdētājs (priekšsēdētāja prombūtnes laikā – vietnieks) un protokolists.
	4. Protokolam tiek pievienota Skolas padomes sēdes dalībnieku reģistrācijas lapa.
	5. Skolas padomes sēžu protokolus glabā atbilstoši skolas lietu nomenklatūrai.
1. **Noslēguma jautājumi**
	1. Skolas padomes reglamentu un izmaiņas tajā izstrādā Skolas padome un saskaņo skolas direktors.
	2. Šis Skolas padomes reglaments stājas spēkā ar 2022. gada 2. martu.

APSPRIESTS:

Rīgas 69. pamatskolas Vecāku padomes sēdē 02.03.2022., protokols Nr.1

APSPRIESTS Rīgas 69. pamatskolas Pedagoģiskās padomes sēdē,

Protokols Nr. 2, 20.12.2021.

Skolas padomes priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_\_\_ /Andris Liepiņš/